На основу члана 22. став 6. и члана 132. став 2. Закона о полицији („Службени гласник РС”, бр. 6/16, 24/18 и 87/18), члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон), у складу са чланом 12. став 3. Закона о тајности података („Службени гласник РС”, број 104/09),

Влада доноси

УРЕДБУ

О ИЗМЕНАМА И ДОПУНИ УРЕДБЕ О СПЕЦИЈАЛНОЈ И ПОСЕБНИМ

ЈЕДИНИЦАМА ПОЛИЦИЈЕ

Члан 1.

У Уредби о специјалној и посебним јединицама полиције („Службени гласник РС”, бр. 47/18, 59/18, 91/18, 29/19, 69/19, 66/20, 78/20, 102/20, 113/20, 133/20, 146/20, 149/20, 60/21, 83/21, 125/21, 67/22, 83/22, 134/22 и 16/23) члан 16. мења се и гласи:

„Члан 16.

Полицијски службеници САЈ за обављање послова из своје надлежности користе: основну, посебну и специјалну полицијску опрему.

Основну полицијску опрему САЈ чине: опасач са додацима за ношење службеног оружја; подопасач; службена палица; средства за везивање; распршивач са дозвољеним нешкодљивим супстанцама за привремено онеспособљавање и др.

Посебну полицијску опрему САЈ чине: интервентна палица (тонфа); телескопска палица (склопива); електрошокери и електричне палице које емитују електрични импулс кратког трајања; уређај за безконтактно везивање; заштитни штит; заштитна кацига; заштитна маска; рукавице; тактичко заштитне наочаре; штитници за лактове и колена; заштитно маркерско одело и маркерски рукав за водиче службених паса; специјално одело са мрежом за маскирање; тактичко балистички прслук са додацима; балистички прслук панцир са додацима; тактичко балистички шлем; балистички штит и средства за балистичку заштиту; тактичко борбени ранац; тактичко борбене наочаре; тактичко борбене рукавице; тактички нож; тактичка лампа; тактички мултифункционални алат; навлака за шлем маскирна; заштитне наочаре од зрачења; антифони; тактички прслук; ашов; прибор за јело; врећа за спавање са навлаком од водо-непропусног материјала и улошком од полара; опрема за посаде специјалних возила; опрема за полицијске псе; резервни делови, специјални алати и прибори за одржавање наоружања и опреме; модификована возила која поседују одговарајуће атесте; опрема за обуку и дејство у зимским условима; ски наочаре; ски кацига; ски чизме; скије са везом и штаповима; опрема за санитетско збрињавање укључујући и индивидуални медицинско-тактички комплет; средства за принудно заустављање моторних возила; средства и опрема за противдиверзиони преглед; уређаји за аудио и видео снимање, обраду и архивирање података; уређаји и средства за осматрање и мерење даљине; ендоскопски уређаји; уређаји и средства за оријентацију и навигацију; радарски уређаји; хемијска средства пуњена нешкодљивим сузавцем или хемијским материјама блажег дејства од сузавца; светлосна и звучна сигнализација и ротациона светла; уређаји и телекомуникациони системи намењени за тајно праћење, надзор и техничко снимање; пловила (бродови, чамци) и уређаји и системи који се у њих уграђују, као и делови таквих пловила; друга превозна средства, са или без полицијских ознака која се по својој намени, карактеристикама и својствима могу употребити у функцији обављања полицијских послова САЈ; опрема за маскирање људства, материјално-техничких средстава и јединица; опрема за живот и рад у теренским условима; опрема за обуку и употребу службених паса и др.

Специјалну полицијску опрему САЈ чине: опто-електронске уређаји за осматрање; термовизијске камере; балистички калкулатори; уређаји и системи за техничку заштиту објеката и штићених простора; анти дрон системи; бусола; џпс уређај; рендгенски уређаји; уређаји и средства за осматрање у ноћним условима и у условима смањене видљивости; уређаји, средства и системи за детекцију зрачења за радиолошку, биолошку и хемијску идентификацију; уређаји за радио-гониометрисање и радио-електронско ометање; детектори експлозива; посебно конструисани уређаји, опрема и средства за уклањање и уништавање минско-експлозивних средстава; опрема за рушење елемената и материјала, отварање пролаза и препрека за брзо-насилно отварање посебно заштићених отвора; специјална заштитна опрема за улазак у лабораторије за производњу опојних супстанци и експлозива; специјално заштитно балистичко одело и опрема за рад са експлозивима; опрема за трагање и спасавање; ронилачка опрема; снајперска опрема; падобранска опрема; алпинистичка опрема; специјална возила; специјалне безпосадне платформе са даљинским управљањем (дрон). Под специјалном полицијском опремом и средствима подразумевају се и резервни делови, специјални алати и опрема за одржавање наведених средстава и др.

Опрему за успостављање информатичко-комуникацијске повезаности чине: радио, информатички и телефонски уређаји и њихова пратећа опрема; уређаји, средства, системи и њихове компоненте за крипто-безбедносну заштиту података, и за испитивање и анализу система заштите; системи, уређаји и средства за обезбеђење и заштиту од електромагнетских зрачења; системи, уређаји и средства за откривање уређаја у акустичком и електромагнетском спектру и др.”

Члан 2.

Члан 17. мења се и гласи:

„Члан 17.

Наоружањем се сматра основно и посебно наоружање и опрема са припадајућом муницијом.

Основно наоружање полицијских службеника САЈ је: кратко ватрено оружје – полуаутоматски пиштољ или револвер и друго кратко и дуго ватрено оружје (репетирајуће, полуаутоматско и аутоматско) калибра до 12,7 mm.

Посебним наоружањем полицијских службеника САЈ сматра се: дуго ватрено оружје (репетирајуће, полуаутоматско и аутоматско) и оружја и оруђа за ватрену подршку калибра од 12,8 mm до 82 mm, која могу бити ручна, самоходна или уграђена на специјалним возилима; конвертибилно оружје (гасно оружје и оружје за сигнализацију); хемијска средства пуњена нешкодљивим сузавцем или хемијском материјом блажег дејства од сузавца; оружје за испаљивање хемијских средстава и средстава за обележавање, задимљавање и осветљавање; оружје за испаљивање различитих врста пројектила за тренутно и привремено онеспособљавање без штетних последица; оружје за испаљивање муниције посебне намене; оружје са тетивом или опругом (самострел, лук, праћка, подводна пушка); минско-експлозивна средства; и хладно оружје.

Посебна опрема за оружје полицијских службеника САЈ је: нишанске справе и опто-електронски уређаји; даљински управљиви системи за управљање и дејство; бацачи пројектила (адаптери за избацивање ручних бомби, тромблонских мина, хемијских средстава и граната); лампе за оружје и пригушивачи пуцња.

По одлуци команданта, због природе посла који обављају, полицијски службеници могу имати више комада оружја на задужењу.

Члан 3.

Члан 18. мења се и гласи:

„Члан 18.

Под посебном опремом, средствима и наоружањем прописаним чл. 16. и 17. ове уредбе, подразумевају се и њихови резервни делови, специјални алати и прибори за одржавање наоружања и опреме, као и опрема, уређаји и средства која нису у слободној продаји на тржишту, а која се по својој намени, карактеристикама и својствима могу употребити у функцији обављања полицијских послова.

САЈ води евиденцију о задуженом наоружању и полицијској опреми у складу са упуством о начину вођења евиденције наоружања, муниције и опреме са методологијом рада на програмском систему „НАО”.”

Члан 4.

Члан 31. мења се и гласи:

„Члан 31.

Опремом се сматра основна и посебна опрема коју користе полицијски службеници Жандармерије ради обављања послова из свог делокруга.

Основну опрему полицијских службеника Жандармерије чине службена палица и средства за везивање.

Посебну полицијску опрему полицијских службеника Жандармерије чине: интервентна палица - тонфа; телескопска палица; електричне палице које емитују електрични импулс кратког трајања; заштитни штит; заштитни лаки прслук са штитницима за подлактице и потпколенице; шлем; заштитна маска за јавни ред; рукавице; наочаре; штитници за поједине делове тела (лактове, колена и др.); мегафон; балистички шлем са навлаком; балистички визир; ИЦ маркер за шлем; балистички прслук; балистички додаци за врат и екстремитете; хидратанска врећа за воду; балистички штит и друга средства за балистичку заштиту; развални алат (хидраулични и ручни, маказе за жицу, моторна средства за разваљивање и сечење и др.); заштитна маска; средства за принудно заустављање моторних возила; ограде за принудно заустављање или усмеравање лица (самостално, монтиране на возила, као и специјална возила са хидрауличним оградама); уређаји, средства и опрема за контрадиверзиони преглед и рад (заштитно минерско одело (шлем са визиром, дводелни комплет), заштитне чизме, заштитне нануле (папуче), комплет за активирање експлозива, комплет за рушење, комплет за минирање и разминирање, метал детектори (за преглед просторија, лица и земљишта), мултифункционални алат, маказе за сечење жице под напоном, заштитни прекривачи, комплет огледала за преглед тешко доступних површина, шипка са електро-механичком руком, ендоскопи, неутрализатори ЕМ импулса и др.); уређаји и средства за осматрање и мерење даљине; уређаји и средства за оријентацију и навигацију; уређаји за управљање ватром; уређаји за аудио и видео снимање, обраду и архивирање података; ендоскопски уређаји; радарски и рендгенски уређаји; уређаји за избацивање млазева воде; теретна и радна возила без полицијских ознака прилагођена оперативним потребама; возила без полицијских ознака у којима су уграђени светлосни и звучни уређаји, телекомуникациони системи и специјална опрема; пловила (бродови, чамци, скутери и др.) и уређаји и системи који се у њих уграђују, као и делови пловила и уграђених уређаја и система; друга превозна средства, са или без полицијских ознака, која се по својој намени карактеристикама и својствима могу употребити у функцији обављања полицијских послова; уређаји и системи за техничку заштиту објеката и штићених простора; средства везе; уређаји и средства за осматрање, обележавање циља и навођење ватрене подршке, гађање и снимање у дневним и ноћним условима, и у условима смањене видљивости (бинокулари, монокулари, термовизијски уређаји, камере, фото апарати, оптички, термовизијски и ноћни нишани, дурбини са сталком, двогледи, даљинометри, обележивачи циља, балистички калкулатори, мерачи брзине метка, бусоле, курвиметри, колиматорски нишани, џпс уређаји, и др); пратећа и помоћна опрема и алати за наоружање и оруђа; уређаји, средства и системи за детекцију зрачења и за радиолошку, биолошку и хемијску идентификацију, заштиту и деконтаминацију; уређаји за детекцију, откривање и ометање прислушних уређаја; уређаји за радио-гониометрисање и радио-електронско извиђање и дејство; детектори експлозива и посебно конструисани уређаји и средства са алатом и прибором за уклањање и уништавање минско-експлозивних средстава, као и за противдиверзионо дејство укључујући и заштитну опрему за полицијске службенике; ронилачка опрема и средства; падобранска опрема; алпинистичка опрема; беспилотне летелице и ваздухоплови (дронови), анти дрон пушке и системи; и специјална и посебна возила са припадајућом опремом.

У посебну полицијску опрему полицијских службеника Жандармерије спадају и: навлака за шлем; заштитне наочаре од зрачења; антифони; тактички прслук (универзални, за снајперисте, за хемичаре и др.); опасач са подопасачем, футролама и додацима; батеријска лампа; ашов; транспортни и борбени ранац; торбе за опрему; мотоциклистички ранац и појас; прибор за јело; шаторско крило; чутурица за воду; џепни нож; борбени нож; врећа за спавање са навлаком од водо-непропусног материјала и улошком од полара и подметачем; опрема за посаде специјалних возила; опрема за полицијске псе и водиче службених паса (робот одело, рукави тврди и меки, подрукави, корбач, корпе, поводци дуги и кратки и др.); резервни делови, специјални алати и прибори за одржавање наоружања и опреме; модификована возила која поседују одговарајуће атесте; опрема за обуку и дејство у зимским условима; опрема за рушење елемената и материјала, отварање пролаза у препрекама и разваљивање; опрема за санитетско збрињавање (санитетски ранац, санитетске торбице, санитетска носила и др.) укључујући и индивидуални медицинско-тактички и тимски комплет и возила за санитетско збрињавање са и без балистичке заштите; опрема и уређаји за гашење пожара и поступање у случају елементарних непогода; опрема и уређаји за претрагу и спасавање; инжињеријске радне машине; возила и средства за одржавање зелених површина; опрема за маскирање људства, материјално-техничких средстава и јединица; опрема за живот и рад у теренским условима (шатори, кревети, покретна купатила, системи и средства за одржавање хигијене, столови и столице, средства за грејање и хлађење, мањерке, пољске кухиње, инжињеријски алат, агрегати и др.); скијашка опрема (скије са штаповима, ски наочаре, ски чизме, ски кацига са поткапом и др); спортска опрема (тренерке, шорц, мајице, патике, чарапе и др.); уређаји за везивање лица на даљину; акустични уређаји; распршивачи нешкодљивих материја (сузавца и др.); интерактивна табла, плотер, ламинатор за пластификацију; као и друга опрема, уређаји и средства која нису у слободној продаји на тржишту, а која се по својој намени, карактеристикама и својствима могу употребити у функцији обављања послова и задатака из надлежности Жандармерије.

У ронилачку опрему и средства спадају: ронилачка одећа и обућа; све врсте ронилачких одела (сува, полусува, мокра, спасилачка, за контаминирану средину и др.); ронилачка пододела (дводелна, термо, комбинезон, активни веш и др.); све врсте ронилачких рукавица (суве са системом манжетни, неопренске, гумене и др.); ронилачке чизмице; све врсте ронилачких капуљача; ронилачке маске (стандардне маске и маске за цело лице); ронилачке кациге; ронилачки шлем заштитни; ронилачки хидростатски регулатори притиска (првог и другог степена са цревима, за ваздух, за кисеоник, за вештачке гасне мешавине, манометрима и др,); све врсте ронилачких боца; вентили за ронилачке боце; банка дисајног медијума; пупковина; површинска станица за доставу дисајног медијума; ронилачке миксете за вештачке гасне мешавине; бустер-пумпе за кисеоник и др. гасове; ронилачки апарат затвореног круга дисања (ребридер); дисалица; све врсте ронилачких пераја; појас и џепови за тегове; ронилачки тегови; компензатори пловности; ронилачки прслук (тактички, спасилачки, за рад са хеликоптером, за апарат затвореног круга дисања, и др.); ронилачки сат; ронилачки компјутер; дубиномер; ронилачки компас; ронилачки нож; ронилачке лампе и подводно осветљење; апсорбенс; појасеви за осигурање; конопи; гарабини, пловци за обележавање; ронилачке торбе и кофери; ронилачки компресори (високог и ниског притиска, за ваздух за вештачке гасне мешавине); хипербарична комора; уређаји за инхалацију кисеоника на површини; уређај за реимерзију кисеоником; средства и уређаји за подводну комуникацију; сонар за претраживање дна са површине; ронилачки сонари; фотоапарати и камере за подводно снимање; подводни детектори за метал и експлозиве; таблице за писање под водом и ронилачка пловна средства (подводни скутери и специјална пловила); подводни дронови; ронилачки лифтови и падобрани за подводно дизање терета; подводни ронилачки алати.

Под ронилачком опремом и средствима подразумевају се и резервни делови, специјални алати и опрема за одржавање наведених средстава.

Средства везе, као део полицијске опреме, чине: радио станице, репетитори, ретранслатори, линкови, интерком уређаји, акустични прибори, комплети алата за ИТ и везу, контролно мерни инструменти и др. и телекомуникациони и информациони системи са мрежном опремом и припадајућим хардверским и софтверским уређајима и компонентама, који су прилагођени оперативним потребама Жандармерије и који су компатибилни како са информационим системом Министарства тако и са информационим системима Војске Србије и других безбедносних структура.”

Члан 5.

Члан 47. мења се и гласи:

„Члан 47.

Основну полицијску опрему чине: службена палица, средства за везивање, батеријска лампа.

Посебну полицијску опрему и средства чине: тактички опасач са припадајућим деловима; подопасач; заштитна маска; телескопска палица; стоп таблице; електрошокери; балистички прслук; балистички шлем; балистичка заштитна торба и друга заштитна балистичка опрема; тактички прслук; службени нож; флуоресцентни прслук; радне рукавице зимске; тактичке рукавице; уређаји, средства и опрема за контрадиверзиони преглед; уређаји и средства за осматрање и мерење даљине; беспилотне летелице; уређаји за давање посебних светлосних и звучних знакова; возила са спољним обележјима полиције и уређаји који се у њих уграђују, као и делови таквих возила и уређаја; возила без спољних обележја у којима су уграђени уређаји за давање посебних звучних и светлосних знакова, путничка возила са посебним степеном заштите; уређаји и системи за техничку заштиту објеката и штићених простора; рендгенски уређаји; уређаји и средства за осматрање у ноћним условима и условима смањене видљивости; уређаји, средства и системи за детекцију зрачења и за радиолошку, биолошку и хемијску идентификацију; уређаји за радио-електронско ометање; радио и телефонски уређаји и њихова пратећа опрема; хемијска средства пуњена нешкодљивим сузавцем или хемијским материјама блажег дејства од сузавца; експлозивна средства; алпинистичка опрема; медицинска средства за пружање прве помоћи, као и друга опрема, уређаји и средства која се по својој намени, карактеристикама и својствима могу употребити у функцији обављања послова и задатака из надлежности ЈЗО.

Основно наоружање полицијских службеника ЈЗО је кратко ватрено оружје – полуаутоматски пиштољ калибра 9 mm.

Посебно наоружање полицијских службеника ЈЗО је кратко и дуго ватрено оружје (репетирајуће, полуаутоматско и аутоматско) калибра до 20 mm.

Посебну опрему за оружје чине: нишанске справе и уређаји; лампе за оружје; пригушивачи пуцња.

Командант ЈЗО или лице које он овласти издаје полицијским службеницима ЈЗО налог за задужење посебне опреме и наоружања.

ЈЗО води евиденције о задуженом основном наоружању и опреми полицијских службеника, као и евиденције задужења посебним наоружањем и опремом, у складу са прописима о материјално-финансијском пословању.”

Члан 6.

Члан 54. мења се и гласи:

„Члан 54.

ЈЗЗ за обављање послова из свог делокруга користи посебну опрему, средства и наоружање.

Опрему полицијских службеника ЈЗЗ чине: средства за везивање; распршивачи са надражујућим средством; електрошокери; балистички прслук; тактички прслук; флуоресцентни прслук; тактички опасач са припадајућим деловима; подопасач; тактичка торбица; штитници за колена и лактове; заштитна маска; телескопска палица; кевлар торба; батеријска лампа; балистичка јакна; службени нож и др.

Посебну опрему чине: уређаји, средства и опрема за противдиверзиони преглед; уређаји и средства за осматрање и мерење даљине; возила без полицијских ознака у која су уграђени светлосни и звучни уређаји, телекомуникациони системи и специјална опрема, као и путничка возила са посебним степеном заштите; уређаји и системи за техничку заштиту објеката и штићених простора; рендгенски уређаји; уређаји и средства за осматрање у ноћним условима и условима смањене видљивости; уређаји, средства и системи за детекцију зрачења и за радиолошку, биолошку и хемијску идентификацију, заштиту и деконтаминацију; уређаји за детекцију, откривање и ометање прислушних уређаја; средства везе са скривеним прибором; уређаји за аудио и видео снимање, обраду и архивирање података; уређаји и средства за осматрање; уређаји и средства за спровођење тајних надзора, праћења и техничких снимања; специјална возила; лампе за оружје; пригушивачи пуцња и др.

Основно наоружање полицијских службеника ЈЗЗ је кратко ватрено оружје – полуаутоматски пиштољ калибра 9 mm.

Посебно наоружање полицијских службеника је кратко и дуго ватрено оружје (репетирајуће, полуаутоматско и аутоматско) калибра до 20 mm.

Наоружање и опрема која се налази на задужењу ЈЗЗ се издаје полицијским службеницима по налогу команданта ЈЗЗ.

Наоружање и опрему, за обављање полицијских послова, могу употребљавати само полицијски службеници који су обучени и оспособљени за руковање и употребу наоружања и опреме.”

Члан 7.

У члану 55. додаје се став 5. који гласи:

„Полицијска бригада у свом саставу има ужу организациону јединицу која се бави репродукцијом, узгојем, селекцијом, предобуком и обуком службених паса и обуком водича и дресера службених паса.”

Члан 8.

Члан 62. мења се и гласи:

„Члан 62.

Опрему и средства Полицијске бригаде чине: опрема полицијских службеника, опрема службених животиња, посебна опрема за оруђа и оружје, возила, информационо-комуникациона опрема и опрема за боравак на терену.

Посебну полицијску опрему полицијских службеника Полицијске бригаде чини: тактички опасач са подопасачем и припадајућим деловима; заштитне наочаре; заштитни шлем са визиром; заштитне рукавице; заштитни прслук за ЈРМ (антитраума); штитници за руке и ноге; заштитни штит за ЈРМ; заштитна маска са цедилом; средства за везивање (службене лисице и приручна средства) службена палица, службена палица „Тонфа”; телескопска палица; електричне палице и друга опрема које емитују електрични импулс кратког трајања; електрошокери; ручна спреј доза (ЦС); антифони (пасивни и активни), мегафон; батеријске лампе; службени нож; борбени нож; борбени прслук; тактички прслук; флуоресцентни прслук; ашов; врећа за спавање са навлаком од водонепропусног материјала и улошком од полара; подметач вреће за спавање; борбени ранац; транспортне торбе за опрему; тактички ранац; тактичка торба са ранцем; порција са прибором за јело; чутурица за воду; леђни мехур за воду са сисаљком; опрема и средства за маскирање људства и материјално-техничких средстава; паракорд; камашне; водоотпорно дводелно одело; комплет водонепропусног одела – једноделно (суво одело); шаторска крила; гумене чизме; појасеви за спасавање; заштитни балистички прслук – „ВИП”; заштитни балистички прслук (тактички); плоче за заштитни балистички прслук; додаци за балистички прслук са модуларним („Molle”) системом ношења на опреми; штитници за лактове и колена; додатак за заштитни прслук - футрола за пиштољ; заштитни балистички шлем са шинама и навлаком; балистички штитови; средство за насилно разбијање врата (механичко и пнеупатско); средства за принудно заустављање моторних возила; ограде за принудно заустављање или усмеравање лица; уређаји за избацивање хемијских средстава; хемијска средства пуњена нешкодљивим сузавцем или хемијском материјом блажег дејства од сузавца; уређај за избацивање млазева воде; светлосна и звучна сигнализација и ротациона светла; уређаји и средства за оријентацију и навигацију; алпинистичка опрема; уређаји и средства за осматрање и мерење даљине; уређаји и средства за осматрање и надзор у ноћним условима и у условима смањене видљивости; уређаји за детекцију извора топлоте; уређаји и системи за техничку заштиту објеката и штићених простора; експлозивна средства, пуњења и муниција за специјалне намене, беспилотни ваздухоплови; опрема и уређаји за гашење пожара и поступање у случају елементарних непогода; гумени чамци са припадајућом опремом и погонским моторима и друга опрема, уређаји и средства која нису у слободној продаји на тржишту, а која се по својој намени, карактеристикама и својствима могу употребити у функцији обављања послова и задатака из делокруга Полицијске бригаде.

У посебну опрему Полицијске бригаде спадају:

1. за полицијске службенике Чете водича службених паса и опрема за обуку и употребу службених паса: копачке; огрлице ланчане разних димензија; огрлице кожне; амови; лоптице разне; комплети мириса за детекцију опојних, експлозивних и других врста материја; заштитне корпе за псе (различите величине и намене); гарабини јачи; траке за кондиционирање паса са амовима разних величина; наменски боксеви за псе; четка са механизмом; заштитни прслук за пса-ЈРМ; заштитни балистички прслук за пса-откривање експлозивних материја; заштитне наочаре за псе, гас маска за службеног пса; робот одело; маркерско одело; маркерски рукав леви; маркерски рукав десни; маркерски рукав за штенце; маркерска палица; маркерски бич; поводници дупли, радни, кратки и дуги; апорт разни; јутани апорт разни; заштитно пододело-кевлар; торбица за држање апорта и поводника, мобилни транспортер различитих величина и др;
2. за полицијске службенике Чете коњанике и опрема за обуку и употребу службених коња: заштитни прслук за ЈРМ; штитници за руке, бутине и ноге; тактичка торбица за коњаника; службена палица са носачем; интервента кацига; мамузе са каишевима; јахачке рукавице; узда; улар са повоцем; мартингал; подседлица радна; подметач за седло; седло; предње и задње камашне; флуресцентна обележја (пршњак и камашне); јахаће ћебе; штитник за главу; визир; подседлица интервентна; предње и задње заштитне камашне.
3. за полицијске службенике Чете за ПДЗ и опрема за обуку: комбиновани алат; универзални антистатички алат; уређаји за детекцију експлозива; водени топ бестрзајни и пушка; неутрализатор са течним азотом; бороскоп; ендоскоп; заштитни балистички прекривач; преносно складиште; трипод; преносни портабл рендгенски уређај; самоходно возило са припадајућим алатима – робот; самоходно возило са опремом за извиђање, комплет алата за отварање возила; прибор за подизање направе са висине и прибор за отварање возила са безбедног одстојања; склопиве мердевине; КД огледала са лампом; КД огледала са камером, рефлектори, ручни рефлектори, телескопска механичка рука; специјално заштитно одело оператера ПДЗ са кацигом; метал-детектор за претрагу терена; ручни метал-детектори (више врста); блокатор радио-таласа; машине за електрично паљење; заштитни прслук за деминирање; шлемови са визиром за деминирање; антимагнетни нож-алат; тактички прслук са додацима за алат, пипалице и коплет алат за рушење и др.

Информационо –комуникациону опрему чине: персонални и преносиви рачунари (десктоп и лаптоп); уређаји за аудио и видео снимање, обраду и архивирање података; уређаји за емитовање садржаја са дигиталних медијума; штампачи; скенери; интернет модеми; фотокопир апарат; фотоапарат; пројектори са платном и др.

Средства везе чине: ручне радио станице, појачивачи звука с могућношћу повезивања на ручне радиокомуникационе терминале и телекомуникациони и информациони системи са мрежном опремом и припадајућим хардверским и софтверским уређајима и компонентама, који су прилагођени оперативним потребама Полицијске бригаде усаглашени са информационим системом Министарства унутрашњих послова и других снага безбедности.

Логистичку подршку чине опрема, средства и алати неопходни за несметан, безбедан живот, боравак и рад у теренским условима као и комплетну опрему за санитетску подршку и збрињавање.

Наоружањем се сматра основно и посебно наоружање са припадајућом муницијом.

Основно наоружање полицијских службеника Полицијске бригаде је: кратко ватрено оружје – полуаутоматски пиштољ и друго кратко и дуго ватрено оружје (репетирајуће, полуаутоматско и аутоматско) калибра до 12,7 mm.

Посебним наоружањем полицијских службеника Полицијске бригаде сматра се: дуго ватрено оружје (репетирајуће, полуаутоматско и аутоматско) и оружја и оруђа за ватрену подршку калибра преко 12,7 mm која могу бити ручна, самоходна или уграђена на специјалним возилима; конвертибилно оружје (гасно оружје и оружје за сигнализацију); хемијска средства пуњена нешкодљивим сузавцем или хемијском материјом блажег дејства од сузавца; оружје за испаљивање хемијских средстава и средстава за обележавање; оружје за испаљивање различитих врста пројектила за тренутно и привремено онеспособљавање без штетних последица; оружје за испаљивање муниције посебне намене; минско-експлозивна средства; уређаји за изазивање електрошокова и хладно оружје.

По одлуци команданта, због природе посла који обављају, полицијски службеници могу имати више комада оружја на задужењу.

У процесу обуке полицијских службеника могу се користити реплике оружја и оружје са симулационом муницијом.

Посебна опрема и системи за наоружање су: нишанске справе и опто-електронски уређаји; даљински управљиви системи за управљање и дејство; лампе и ласери за оружје; алати и опрема за одржавање оружја; опрема за чување и транспорт оружја; опрема за испитивање оружја, пригушивачи пуцња и др.

Специјална возила Полицијске бригаде су: борбено оклопно возило; водени топ; специјално наменско возило за превоз људства; возило за превоз службених паса; возило за превоз службених коња; возило за превоз експлозивних средстава; возило за превоз опреме за ПД заштиту.

Прикључна возила Полицијске бригаде су: приколица за превоз службених паса; приколица за превоз службених коња; приколица за транспорт експлозивних средстава или експлозивних направа (капсула или буре); покретна приколица са кухињом, приколице за вучу – превоз радних машина, теретних и моторних возила (Лабудица), полуприколице и приколица нископодна за превоз моторних возила.

Остала возила Полицијске бригаде су: теретна возила; патролна возила; путничка возила; теренска возила; комби возила; скутери, квадови; санитетска возила, радне машине и др.”

Члан 9.

У члану 66. став 1. брише се.

У досадашњем ставу 2. који постаје став 1. речи: „који испуњава услов из става 1. овог члана” бришу се.

Досадашњи ст. 3 – 5. постају ст. 2 – 4.

Члан 10.

Члан 70. мења се и гласи:

„Члан 70.

Посебну опрему полицијских службеника Интервентне јединице 92 чине: балистички шлем; балистички штит; велики балистички штит; балистички (панцир) прслук; заштитна гас маска; распршивач са надражујућим средством; хемијска средства; палица црна гумена; палица тонфа; нож; хидраулична преса за насилан улазак; средство за насилан улазак – ован; нишани; тактичка лед лампа и др.

Основно наоружање полицијских службеника ИЈ 92 је кратко ватрено оружје – полуаутоматски пиштољ калибра 9 mm.

Посебно наоружање полицијских службеника ИЈ 92 је кратко и дуго ватрено оружје (репетирајуће, полуаутоматско и аутоматско) калибра до 20 mm.”

Члан 11.

Прилог 2 замењује се новим Прилогом 2.

Члан 12.

Прилог 3 замењује се новим Прилогом 3.

Члан 13.

Прилог 4 замењује се новим Прилогом 4.

Члан 14.

Ова уредба ступа на снагу наредног дана од дана објављивања у „Службеном гласнику Републике Србијеˮ.

05 Број: 110-3791/2023-1

У Београду, 4. маја 2023. године

В Л А Д А

|  |  |
| --- | --- |
|  | ПРЕДСЕДНИК  Ана Брнабић |

4100323.025/54